Tyrkina á þeirra heimavelli í þessum leik , og treysta svo á að Ilde Lima og félagar geri eitthvað sniðugt gegn Tyrklandi í lokaumferðinni . A-landslið karla , undankeppni fyrir EM 2020 . 9. umferð í H-riðli . Fimmtudagurinn 14. nóvember 2019 , klukkan 17:00 að íslenskum tíma ( 20:00 að staðartíma ) . Tyrkland – Ísland Völlur : Türk Telekom Stadium í Istanbúl . Dómari : Anthony Taylor , frá Englandi . Dagskrá og veður Þessi leikur verður í þráðbeinni útsendingu á RÚV og hefst útsending á slaginu 16:15 . Hann verður svo sýndur í óbeinni útsendingu á Stöð 2 Sport , sú útsending hefst klukkan 23:05 . Vinir okkar á Ölveri Sportbar í Glæsibæ , félagsheimili Tólfunnar og alhliðarsnilldarstað , verða að sjálfsögðu með leikinn í gangi í öllum hornum og skúmaskotum , eitthvað gríðarlega svalandi á krana eða í kæli og fullan matseðil af gúrmei fótboltapöbbamat . Það er aldrei leiðinlegt að horfa á leiki þar í góðum félagsskap . Ef það er einhvern tímann dagur til að hringja sig inn veikan í vinnuna og mæta svo snemma á barinn þá er það þessi dagur . Gerðu það fyrir landsliðið þitt , sýndu stuðninginn í verki ! Áfram Ísland ! Staða á styrkleikalista FIFA : 32. sæti . Tyrkland er nú með 1.490 stig , bætir við sig 15 stigum frá því síðasti listi kom út og hækkar um 4 sæti . Gengi í síðustu 10 leikjum : S S S S S T S S S JMarkatalan í síðustu 10 leikjum : 20 - 4 Eini tapleikur Tyrkja í síðustu 10 viðureignum , ásamt 2 af mörkunum 4 sem liðið hefur fengið á sig á þeim tíma , kom í 2 - 1 sigri Íslands á Laugardalsvellinum í júní . Landsliðsþjálfari : Hinn 87 ára gamli Şenol Güneş tók við tyrkneska liðinu 1. júní 2019 . Þrátt fyrir háan aldur fékk kallinn 4 ára samning og hefur byrjað vel . Hann stýrði liðinu áður á árunum 2000 til 2004 . Landsliðsfyrirliði : Emre Belözoğlu , miðjumaður hjá Fenerbahçe . Leikjahæstur : Markvörðurinn Rüştü Reçber spilaði 120 A-landsleiki á sínum ferli á árunum 1994 til 2012 . Af þeim sem eru enn að spila hefur fyrirliðinn Belözoğlu spilaði 101 landsleik og Arda Turan 100 . Markahæstur : Goðsögnin Hakan Şükür skoraði 51 mark í 112 A-landsleikjum á sínum ferli á árunum 1992 - 2007 . Sá sem kemur næstur er enn að spila en vantar ansi mikið upp á . Burak Yılmaz , framherji hjá Beşiktaş hefur spilað fyrir A-landsliðið frá árinu 2006 og er kominn með 24 mörk í 55 landsleikjum . Tyrkland hefur fjórum sinnum komist á lokamót EM karla í fótbolta og tvisvar á lokamót HM . Bestum árangri á EM náði liðið 2008 og á HM 2002 , í bæði skiptin endaði liðið með bronsverðlaun . Á EM í Frakklandi 2016 endaði liðið í 17. sæti eftir 1 sigur og tvö töp í riðlakeppninni , var eitt tveggja liða sem enduðu í þriðja sæti en sátu eftir . Tyrkland sat svo eftir í fjórða sæti í sínum riðli í undankeppninni fyrir HM í Rússlandi í fyrra , í riðli sem við Íslendingar sigruðum . Þessi undankeppni hefur þó gengið mjög vel hjá Tyrkjunum . Þeir hafa náð upp einum besta varnarleik sem sést í undankeppninni , hafa aðeins fengið á sig 3 mörk í undankeppninni . 2 þeirra gegn Íslandi eftir hornspyrnur og eitt gegn Frakklandi á útivelli . Tyrkir hafa unnið 6 leiki , þar á meðal Frakka í Tyrklandi , gert eitt jafntefli ( gegn Frakklandi úti ) og aðeins tapað þessum eina leik , gegn Íslandi á Laugardalsvellinum í júní . Tyrkirnir hafa skorað 16 mörk í undankeppninni , þeirra markahæstur er Cenk Tosun , samherji Gylfa Þórs hjá Everton . Hann hefur skorað 5 mörk í undankeppninni til þessa . Fjögur þeirra komu í 2 leikjum gegn Moldóvu og hið fimmta í tæpum sigri á Albönum í Tyrklandi í október . Næstur á eftir Tosun kemur svo Kaan Ayhan , leikmaður Fortuna Düsseldorf , með 3 mörk . Ayhan spilar oftast sem miðvörður en getur einnig spilað hægri bakvörð eða sem varnarsinnaður miðjumaður . Ayhan skoraði í báðum leikjunum gegn Frökkum auk þess að skora gegn Moldóvum í Tyrklandi í mars . Þetta eru einu landsliðsmörkin sem Ayhan hefur skorað , en hann hefur spilað 26 A-landsleiki . Ísland Staða á styrkleikalista FIFA : 40. sæti . Ísland er nú með 1.460 stig , missir 1 stig frá síðasta lista en hækkar þó um eitt sæti . Gengi í síðustu 10 leikjum : J J S T S S S T T S Markatala í síðustu 10 leikjum : 14 - 12 Landsliðsþjálfari : Erik Hamrén er landsliðsþjálfari Íslands með Frey Alexandersson sem sinn aðstoðarmann . Landsliðsfyrirliði : Aron Einar er að sjálfsögðu alltaf fyrirliðinn okkar en í meiðslum hans er Gylfi Þór Sigurðsson mjög vel að bandinu kominn , enda líka gríðarlega mikill og góður leiðtogi bæði innan sem utan vallar . Leikjahæstur : Ragnar Sigurðsson er núna næstur á eftir Rúnari Kristins á listanum yfir leikjahæstu leikmenn karlalandsliðs Íslands frá upphafi . Raggi er kominn með 92 A-landsleiki , aðeins 12 leikjum á eftir Rúnari . Birkir Már Sævarsson er þar á eftir með 90 leiki . Ef við tökum bara A-landslið karla þá hafa þjóðirnar mæst 12 sinnum . Ísland hefur unnið 8 af þeim leikjum , Tyrkland 2 og 2 hafa endað með jafntefli . Ísland hefur í þessum 12 leikjum skorað 23 mörk gegn 11 tyrkneskum mörkum . Dómarahornið Dómarinn í þessum leik verður hinn margreyndi Anthony Taylor frá Manchesterborg í Englandi . Þann 20. október sl. hélt Taylorinn upp á 41 árs afmælið sitt , hann hefur dæmt fótboltaleiki frá árinu 2002 og dæmt í ensku úrvalsdeildinni frá árinu 2010 . Hann varð alþjóðlegur FIFA-dómari árið 2013 og hefur dæmt 52 leiki á vegum UEFA til þessa .